นายกรัฐมนตรี ขอบคุณทุกภาคส่วนที่ร่วมกันแก้ไขปัญหาการแพร่ระบาดของโรคโควิด-19 พร้อมย้ำแม้สถานการณ์อยู่ในเกณฑ์ที่น่าพึงพอใจ แต่ยังต้องเข้มงวด
นายกรัฐมนตรี ขอบคุณทุกภาคส่วนที่ร่วมกันแก้ไขปัญหาการแพร่ระบาดของโรคโควิด-19 พร้อมย้ำแม้สถานการณ์อยู่ในเกณฑ์ที่น่าพึงพอใจ แต่ยังต้องเข้มงวดพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) โดยกล่าวว่า ขอบคุณทุกกำลังใจที่ส่งมาถึงและได้มอบแนวทางในการดำเนินงานในช่วงเปลี่ยนผ่านระหว่างห้วงต่างๆ ขณะนี้แม้สถานการณ์อยู่ในเกณฑ์ที่น่าพึงพอใจ แต่ในการดำเนินการยังต้องมีความเข้มงวด ผ่านการดำเนินการในเชิงรุก รวมทั้งให้ควบคุมดูแลการเดินทางเข้า-ออก ประเทศผ่านช่องทางต่างๆ ผู้เดินทางจะต้องผ่านมาตรการ State Quarantine และมาตรการป้องกันโรคอย่างเคร่งครัด ทั้งนี้ รัฐบาลได้ดำเนินการตามมาตรการฉุกเฉินระยะที่ 1 แล้วอย่างเคร่งครัด ขอให้ปฏิบัติต่อไป ห้ามละเลย ให้ ศบค. ด้านความมั่นคง ด้านสาธารณสุข ทหาร ตำรวจ ผู้ประจำด่านตรวจเฝ้าระวัง ปฏิบัติตามมาตรฐานและข้อกำหนด ประสานงานร่วมกับผู้ประกอบการท้องถิ่น ให้ดำเนินการให้เป็นไปตามมาตรการและดูแลติดตามอย่างใกล้ชิดนายกรัฐมนตรี ยังได้สั่งการให้ ศบค. พิจารณามาตรการในด้านต่างๆ เช่น ด้านการต่างประเทศ พร้อมขอให้รายงานถึงผลกระทบภายหลังการผ่อนคลายสถานการณ์ที่เกิดขึ้น รวมถึงพิจารณาแนวทางการแก้ไขและช่วยเหลือผู้ได้รับผลกระทบ ตลอดจนข้อเสนอของผู้ประกอบการที่ได้ยื่นมาและขอให้ศูนย์การช่วยเหลือฯ เร่งดำเนินการและประชาสัมพันธ์ให้ประชาชนทราบนายกรัฐมนตรี ยังได้กล่าวถึงการดำเนินการตามมาตรการผ่อนปรน โดยได้สั่งการให้หน่วยงานที่เกี่ยวข้องแก้ปัญหาที่เกิดขึ้นในระหว่างการผ่อนปรนมาตรการ เช่น ความหนาแน่นของผู้โดยสารบนรถไฟฟ้า BTS ในส่วนของการตรวจเชื้อที่กระทรวงสาธารณสุขขอให้ชี้แจงข้อมูลเผยแพร่ผ่านเว็บไซต์และเพจ เพื่อให้ประชาชนเข้าใจถึงมาตรการและการดำเนินการนายกรัฐมนตรี กล่าวสรุปการสั่งการให้ทุกภาคส่วนคำนึงถึงความสมดุล และสร้างความเชื่อมั่น โดยเฉพาะการช่วยเหลือเยียวยา ต้องดำเนินการควบคู่กับมาตรการทางสาธารณสุข โดยขอให้ร่วมกันพิจารณาว่าในอีก 3 เดือนข้างหน้าจะดำเนินมาตรการอย่างไรต่อไป